Абд ел Малик ибн Марван
`Абд ел Малик ибн Марван ( ‘Абд ал Малик ибн Марвāн; 646–705) био је 5. по реду омејадски калиф.

Абд ел Малик, који се описује као изузетно образован и просвећен владар, је на место калифа је дошао након абдикације свог оца Марвана I. Прве године владавине му је обележила Друга Фитна, односно настојање да уједини исламско царство раздирано верским и политичким сукобима.

Упркос томе, Калифат је био довољно снажан да године 686. покрене велики поход на Сјеверну Африку током кога су поражени Византијци и Бербери и повраћена муслиманска Ифрикија. Походи у Африци су се наставили за целог времена Абд ел Маликове владавине, при чему је 695. заузета Картагина, а до 705. цела северна обала Африке (са изузетком Сеуте) стављена под арапско-муслиманску власт.

Године 692. је угушио устанак у Хеџасу, који је предводиоводио Абд ибн ел Зубајр, при чему су његове трупе, које је водио Ел Хаџаџ ибн Јусуф, опселе и заузеле Меку. Нешто касније је угушен устанак у данашњем Ираку, а Ел Хаџаџове трупе су одатле кренуле на данашњи Туркестан који је великим делом стављен под арапско-муслиманску контролу.

Абд ел Малик је последње године живота провео у релативном миру па је могао да се посветити унутрашњим реформама. Од њих је најважнија било увођење арапског као службеног језика у целом Калифату. Осим тога је увео нову поштанску службу, па је, у настојању да поправи оштећења Кабе у борбама, увео обичај да се прекрива свилом. Најпознатији је, међутим, по томе што је да се у Јерусалиму сагради Куполу на стени.

Наследио га је син Ел Валид I, а још три његова су касније такође постали калифи.

Ибн Халдун је у 14. веку је описао Абд ел Малика као једног од највећих и најуспешнијих муслиманских владара.

Референце

Литература 
 
 , London
 Muhammad ibn Jarir al-Tabari v. 21 "The Victory of the Marwanids," transl. Michael Fishbein, SUNY, Albany, 1990; v.22 "The Marwanid Restoration," transl. Everett K. Rowson, SUNY, Albany, 1989; v. 23 "The Zenith of the Marwanid House," transl. Martin Hinds, SUNY, Albany, 1990.
 John Bagot Glubb The Empire of the Arabs, Hodder and Stoughton, London, 1963

Спољашње везе 

 

Рођени 646.
Умрли 705.
Омејадски калифи